Chester F. Carlson ya iku penemu mesin fotokopi.[1]Fotokopi ya iku mesin kanggo ngopi dokumen kanthi cepet.[1] Carlson lair ing Seattle, Amerika Serikat tanggal 8 Februari 1906.[1] Wong tuwane nyambut gawé dadi tukang cukur.[1] Amarga dhèwèké kagolong ékonomi ngisor, mula Carlson wis nyambut gawé nalika umure ngancik 14 taun.[1] Kanthi ngupaya kang temenan, Carlson bisa éntuk gelar sarjana fisika kang suwene mung rong taun.[1] Dhèwèké kuliyah ana ing Sekolah Tinggi California.[1] Sawise rampung kuliyah, Carlson nyambut gawé kanthi gonta-ganti.[1] Pungkasan, nalika nyambut gawé minangka analis paten ing Mallory & Co, Carlson uga nyambi kuliyah ing wayah wengi ya iku ing fakultas hukum, Sekolah Tinggi New York.[1] Sawise nyandhang gelar sarjana hukum, dhèwèké kapilih dadi Manager Departemen paten ing Mallory.[1] Nanging asile mung cukup kanggo kanggo awake dheweke.[1] Ing wiwitan kawinane, dhèwèké ngupaya supaya bisa nyukupi kebutuhane kulawargane.[1] Ing kono, Carlson kepengin gawé sawijing panemon kang wigati tumrap donya lan kususe tumrap awake dhewe.[1] Nanging dhèwèké durung bisa ngangen-angen apa kang bakal ditindakake.[1]